नवंबर 2013. मुंबई. सचिन तेंदुलकर का आखिरी टेस्ट. और उस टेस्ट में सब कुछ सचिन तेंदुलकर के आखिरी टेस्ट के भार में ही दब गया. पुजारा के 113 रन, रोहित शर्मा के 111 रन और ओझा के 10 विकेट. सब कुछ. मैच तीन दिन में ही ख़तम हो गया था. और इसके पीछे सबसे बड़ी वजह थी ओझा की लेफ़्ट आर्म स्पिन बॉलिंग. पहली इनिंग्स में 40 रन देकर 5 विकेट और दूसरे विकेट में 49 पर 5 विकेट लेने के बाद पिछले 20 सालों में 10 विकेट लेने वाले वो पहले लेफ़्ट-आर्म स्पिनर बने. धोनी को अपने कप्तानी के करियर की नौवीं जीत मिल चुकी थी. लेकिन जश्न मन रहा था तेंदुलकर की विदाई का.